கேள்வி: பரமக்குடி கலவரம் - 2011 - கலவரம் பற்றி நீங்கள் என்ன அறிந்துள்ளீர்கள்?
பதில்: செப்டம்பர் 11 ஆம் தேதி, கூட்டத்தினரைக் கலைக்க கண்ணீர் புகை குண்டுகளை காவலர்கள் உபயோகம் செய்ததிலும், பின்னர் துப்பாக்கி சூடு சம்பவம் நடத்தியதிலும் அப்பாவி பொதுமக்கள் 5 பேர் சம்பவ இடத்தில் இறந்தனர். மேலும் காவலர்களின் தடியடியால் 50 பொதுமக்கள் காயம் அடைந்தனர். இவர்களில் 2 பேர் சிகிச்சை பலனின்றி இறந்தனர். இந்த வன்முறையின் காரணமாக பல காவலர்களும் காயம் அடைந்தனர். காவல் கண்காணிப்பாளர், கே. ஏ. செந்தில் நாதன், பிரதி இன்ஸ்பெக்டர் ஜெனரல் கணேசன் என்பவரும் காயம் அடைந்தனர். http://www.thehindu.com/news/national/tamil-nadu/paramakudi-police-firing-toll-rises-to-seven/article2446414.ece மாவட்ட ஆட்சியர் அருண் ராய் கண்ணீர் புகை குண்டுகள் வீச மட்டுமே அனுமதி கொடுத்திருந்த நிலையில், காவல்துறை துப்பாக்கி சூடும் நடத்தியது பெரும் சர்ச்சையை ஏற்படுத்தியது. அப்போதைய முதலமைச்சர் ஜெயலலிதா இச்சம்பவத்தை விசாரிக்க, ஓய்வுபெற்ற நீதிபதி சம்பத் என்பவரை நியமித்தார்.
கேள்வி: பரமக்குடி கலவரம் - 2011 - முடிவு குறித்து விரிவாக சொல்லுங்கள்.
பதில்: ஓய்வு பெற்ற நீதிபதி சம்பத் அளித்த அறிக்கையில் ''கலகக்காரர்கள் பொது சொத்தை சேதப்படுத்தியதால், காவல் துறை துப்பாக்கி சூடு நடத்த வேண்டிய கட்டாயம் உண்டாகியுள்ளது, அதோடு சாதி சங்கங்கள் நடத்தும் ஊர்வலத்திற்கு இனிமேல் தமிழகத்தில் அனுமதி கொடுக்கக்கூடாது'' என்று கூறியிருந்தார்.